Honningsvåg

Honningsvåg er en by på Magerøya i Nordkapp kommune i Finnmark. Honningsvåg har  innbyggere per 1. januar , og er administrasjonssenteret i kommunen. Nordkapp kommune har 3 199 innbyggere (pr. 1. mai 2008). Honningsvåg ligger på 71 grader nord.

 Stedet 
Honningsvåg har vært tilknyttet fastlandet gjennom den 6 875 meter lange Nordkapptunnelen, som ble åpnet 15. juni 1999 sammen med resten av FATIMA-prosjektet. Hurtigruten har to daglige anløp til Honningsvåg kai, med mulighet for å gå i land.

Honningsvåg i seg selv har lite interessant å by på, den eneste grunnen til å komme hit er nærheten til Nordkapp. Honningsvåg ligger ved europavei 69 35 km sør for Nordkapplatået med Nordkapphallen. E69 til Nordkapplatået sto ferdig i 1958.

Utenfor bydelen Storbukt ligger Honningsvåg lufthavn, Valan, med daglige avganger til Hammerfest og Tromsø, samt Mehamn, Vadsø og Kirkenes.

Beliggenheten ved Nordkapp gir Honningsvåg stor og livlig turisttrafikk om sommeren. Honningsvåg hadde 112 cruiseanløp i 2004; bare Geiranger og Bergen hadde flere. Honningsvåg er et av Finnmarks og landets største fiskerisentere. Honningsvåg kan bli valgt som den første ilandførinsgbase for olje og gass fra Skrugard og nærliggende felt i Barentshavet.

Honningsvåg kirke fra 1885 ble spart under brenningen og tvangsevakueringen av Finnmark og Nord-Troms i desember 1944.

I Honningsvåg ligger Fiskernes servicestasjon; tre hvite bygninger som ligger sentralt i indre havn i Vågen (bydel). De hvite bygningene ble reist i tre etapper; 1955, 1958 og 1961 og byggherre var Fiskarkvinnenes servicestasjon.Fiskernes servicestasjoner fra Arkitekturguide for Nord-Norge og Svalbard Fiskernes servicestasjon er fredet.Fiskernes servicestasjon  fra KulturminnesøkBrødrene Isaksens Patentslipp i Storbukt er et fredet slippanlegg fra gjenreisningen og tilhører Nordkappmuseet.

 Kulturliv 
Honningsvåg har årlige kulturarrangementer som Nordkappfestivalen i juni og Nordkapp filmfestival i september. Nordkapp Kino ligger ved rådhuset, sammen med flere idretts- og fritidsanlegg.

I 2012 ble Perleporten kulturhus etablert og fungerer som en kulturarena i Honningsvåg. Bandet Moillrock har opphav fra områder. Siden 2015 har kulturhuset arrangert musikkfestivalen Oggasjakka.

 Honningsvågs bystatus 
Nordkapp kommune vedtok bystatus for Honningsvåg fra 1. oktober 1996, og i ettertid har det vært mange diskusjoner rundt stedets status som by. En endring i kommuneloven krever at kommunen må ha minst 5 000 innbyggere for at et tettsted skal kunne kalle seg by, men Nordkapp kommune vedtok bystatus for Honningsvåg før innføringen av denne loven. Siden norske lover ikke har tilbakevirkende kraft, gjelder dette ikke for Honningsvåg, som dermed kan kalle seg en by.

 Norges sommerbyNordkapp kommune vedtok bystatus for Honningsvåg fra 1. oktober 1996, og i ettertid har det vært mange diskusjoner rundt stedets status som by. En endring i kommuneloven krever at kommunen må ha minst 5 000 innbyggere for at et tettsted skal kunne kalle seg by, men Nordkapp kommune vedtok bystatus for Honningsvåg før innføringen av denne loven. Siden norske lover ikke har tilbakevirkende kraft, gjelder dette ikke for Honningsvåg, som dermed kan kalle seg en by.

I en konkurranse fra 2006 kalt "Norges sommerby", markedsført av NRK reiseradioen vant Honningsvåg konkurransen. Drammen og Fredrikstad havnet innenfor topp tre. Påfølgende ble seieren markedsført i Honningsvåg med et «Norges Sommerby»-skilt.

 Fotnoter 

 Referanser 

 Eksterne lenker 

 Om Honningsvåg på Nordkapp kommunes nettsider
 Liste over norske byer i tidsskriftet Kommunal rapport.

Kategori:Bosetninger i Nordkapp
Kategori:Byer i Finnmark
Kategori:Hurtigrutens anløpssteder i Finnmark
Kategori:Tidligere fergesteder i Finnmark
Kategori:Tettsteder i Finnmark
Kategori:Fiskevær i Finnmark
Kategori:Artikler i sjøfart-prosjektet